CELEX: 32006R1994
Language: mt
Date: 2006-12-27 00:00:00
Title: 1994/2006/KE: Regolament tal-Kummissjoni (KE) Nru 1994/2006 tas- 27 ta' Diċembru 2006 li jistabbilixxi kwoti tariffarji Komunitarji għas-sena 2007, għan-nagħaġ, għall-mogħoż, għal-laħam tan-nagħaġ u għal-laħam tal-mogħoż

9.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               483
            
         REGOLAMENT TAL-KUMMISSJONI (KE) Nru 1994/2006
   tas-27 ta' Diċembru 2006
   li jistabbilixxi kwoti tariffarji Komunitarji għas-sena 2007, għan-nagħaġ, għall-mogħoż, għal-laħam tan-nagħaġ u għal-laħam tal-mogħoż
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2529/2001 tad-19 ta' Diċembru 2001 dwar l-organizzazzjoni komuni tas-suq tal-laħam tan-nagħaġ u l-laħam tal-mogħoż (1), u b'mod partikolari l-Artikolu 16 (1) tiegħu,
   Billi:
   
               (1)
            
            
               Kwoti tariffarji Komunitarji għal-laħam tan-nagħaġ u l-laħam tal-mogħoż għandhom jinfetħu għall-2007. Id-dazji u l-kwantitajiet li hemm referenza għalihom fir-Regolament (KE) Nru 2529/2001 għandhom ikunu ffissati skont il-ftehimiet internazzjonali rispettivi fis-seħħ matul is-sena 2007.
            
         
               (2)
            
            
               Ir-Regolament tal-Kunsill (KE) Nru 312/2003 tat-18 ta' Frar 2003 li jimplimenta d-dispożizzjonijiet tat-tariffi tal-Komunità stabbiliti fil-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Repubblika taċ-Ċilì, min-naħa l-oħra (2) stipula kwota tariffarja bilaterali addizzjonali tal-2 000 tunnellata b'żieda ta' 10 % kull sena tal-kwantità oriġinali li għandha tinfetaħ għall-kodiċi tal-prodott 0204 mill-1 ta' Frar 2003. Għaldaqstant, għandhom jiżdiedu 200 tunnellata oħra mal-kwota tal-GATT/WTO għaċ-Ċili u ż-żewġ kwoti għandhom ikomplu jintużaw bl-istess mod matul l-2007.
            
         
               (3)
            
            
               Ċerti kwoti ta' tariffi għal laħam tan-nagħaġ u tal-mogħoż ingħataw lill-Istati AKP taħt il-Ftehim ta' Cotonou (3).
            
         
               (4)
            
            
               Ċerti kwoti huma ddefiniti għal perjodu li jibda mill-1 ta’ Lulju ta’ sena partikolari u jispiċċa fit-30 ta' Ġunju tas-sena ta’ wara. Billi l-importazzjonjiet skont dan ir-Regolament għandhom jitmexxew fuq bażi ta’ sena kalendarja, il-kwantitajiet rispettivi li se jkunu ffissati għas-sena kalendarja 2007 fir-rigward tal-kwoti kkonċernati huma t-total ta’ nofs il-kwantità għall-perjodu mill-1 ta’ Lulju 2006 sat-30 ta' Ġunju 2007 u nofs il-kwantità għall-perjodu mill-1 ta' Lulju 2007 sat-30 ta' Ġunju 2008.
            
         
               (5)
            
            
               Jeħtieġ li tiġi ffissata ekwivalenza għal piż ta' karkassi sabiex jiġi assigurat li jkun hemm tħaddim xieraq tal-kwoti tariffarji tal-Komunità. Barra minn hekk, billi ċerti kwoti tariffarji jipprovdu għall-għażla ta' importazzjoni jew ta' annimali ħajjin jew tal-laħam tagħhom, jinħtieġ fattur għall-konverżjoni.
            
         
               (6)
            
            
               Kwoti għal prodotti tal-laħam tan-nagħaġ u tal-mogħoż, għandhom, permezz ta' deroga mir-Regolament tal-Kummissjoni (KE) Nru 1439/95 tas-26 ta' Ġunju 1995 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 3013/89 rigward tal-importazzjoni u l-esportazzjoni ta' prodotti fis-settur tal-laħam tan-nagħaġ u l-laħam tal-mogħoż (4), jitħaddmu f'konformità mal-Artikolu 16(2)(a) tar-Regolament (KE) Nru 2529/2001. Dan għandu jsir skont l-Artikoli 308a, 308b, u 308c(1) tar-Regolament tal-Kummissjoni (KEE) Nru 2454/93 tat-2 ta' Lulju 1993 li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (5).
            
         
               (7)
            
            
               Il-kwoti tariffarji skont dan ir-Regolament inizjalment iridu jitqiesu bħala mhux kritiċi fl-ambitu tat-tifsira tal-Artikolu 308c tar-Regolament (KEE) Nru 2454/93 meta jitħaddmu minn sistema ta’ min jiġi l-ewwel jinqeda l-ewwel. Għalhekk, l-awtoritajiet doganali għandhom ikunu awtorizzati li jċedu r-rekwiżit tas-sigurtà għal oġġetti li inizjalment ikunu ġew importati taħt dawk il-kwoti skont l-Artikoli 308c(1) u 248(4) tar-Regolament (KEE) Nru 2454/93. Minħabba l-partikolarijiet tat-trasferiment minn sistema ta' ġestjoni waħda għall-oħra, l-Artikolu 308c(2) u (3) ta' dak ir-Regolament ma għandux japplika.
            
         
               (8)
            
            
               Għandu jiġi ċċarat liema tip ta' prova li tiċċertifika l-oriġini tal-prodotti għandha tiġi pprovduta mill-operaturi sabiex jibbenefikaw mill-kwoti tariffarji skont is-sistema li min jiġi l-ewwel jinqeda l-ewwel.
            
         
               (9)
            
            
               Meta operaturi jippreżentaw prodotti tal-laħam tan-nagħaġ lill-awtoritajiet doganali għall-importazzjoni, ikun diffiċli għal dawk l-awtoritajiet biex jistabbilixxu jekk dawn joriġinawx minn nagħaġ domestiċi jew minn nagħaġ oħra, li jiddetermina l-applikazzjoni ta’ rati ta’ dazju differenti. Huwa għalhekk xieraq li jkun hemm dispożizzjoni li l-prova tal-oriġini tikkjarifika dan.
            
         
               (10)
            
            
               Skont il-Kapitolu II tad-Direttiva tal-Kunsill 2002/99/KE tas-16 ta’ Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta’ prodotti li joriġinaw mill-annimali u li huma għall-konsum uman (6) u skont id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi (7), l-importazzjonijiet jistgħu jkunu awtorizzati biss għal prodotti li jissodisfaw ir-rekwiżiti tal-proċeduri, regoli u verifiki tal-katina tal-ikel fis-seħħ fil-Komunità.
            
         
               (11)
            
            
               Il-miżuri stipulati f’dan ir-Regolament huma skont l-opinjoni tal-Kumitat tat-Tmexxija għan-Nagħaġ u l-Mogħoż,
            
         ADOTTAT DAN IR-REGOLAMENT:
   Artikolu 1
   Dan ir-Regolament jiftaħ il-kwoti ta' tariffi tal-Komunità għan-nagħaġ, mogħoż, laħam tan-nagħaġ u laħam tal-mogħoż għall-perjodu bejn l-1 ta' Jannar sal-31 ta' Diċembru 2007.
   Artikolu 2
   Id-dazji doganali applikabbli għall-importazzjonijiet lejn il-Komunità ta' nagħaġ, mogħoż, laħam tan-nagħaġ u laħam tal-mogħoż li jaqgħu taħt il-kodiċi NM 0104 10 30, 0104 10 80, 0104 20 90, 0210 99 21, 0210 99 29 u 0204 li joriġinaw minn pajjiżi indikati fl-Anness għandhom ikunu sospiżi jew imnaqqsa skont dan ir-Regolament.
   Artikolu 3
   1.   Il-kwantitajiet, espressi fl-ekwivalenti ta' piż ta' karkass, għall-importazzjoni tal-laħam, li jaqgħu taħt il-kodiċi NM 0204, u ta' annimali ħajjin li jaqgħu taħt il-kodiċi NM 0104 10 30, 0104 10 80 u 0104 20 90, kif ukoll bħala d-dazji doganali applikabbli għandhom ikunu dawk kif stabbiliti fl-Anness.
   2.   Għall-għan tal-kalkolu tal-kwantitajiet ta’ “ekwivalenza għal piż ta’ karkassi” imsemmi fil-paragrafu 1, il-piż nett ta’ prodotti tan-nagħaġ u l-mogħoż irid jiġi mmultiplikat bil-koeffiċjenti li ġejjin:
   
               (a)
            
            
               għal annimali ħajjin: 0,47;
            
         
               (b)
            
            
               għal ħaruf bla għadam u laħam tal-gidi bla għadam: 1,67;
            
         
               (c)
            
            
               għal laħam bla għadam tal-muntun, tan-nagħaġ u tal-mogħoż għajr dak tal-gidi u taħlitiet ta’ kwalunkwe minn dawn: 1,81;
            
         
               (d)
            
            
               għal prodotti tal-laħam bil-għadam: 1,00.
            
         “Gidi” jfisser ferħ ta' mogħża li ma għandux aktar minn sena.
   Artikolu 4
   Bħala deroga mit-Titolu II (A) u (B) tar-Regolament (KE) Nru 1439/95, il-kwoti tariffarji stipulati fl-Anness ta’ dan ir-Regolament għandhom jitmexxew fuq bażi ta’ min jiġi l-ewwel jinqeda l-ewwel skont l-Artikoli 308a, 308b u 308c(1) tar-Regolament (KEE) Nru 2454/93 mill-1 ta’ Jannar sal-31 ta’ Diċembru 2007. L-Artikolu 308c(2) u (3) ta’ dak ir-Regolament ma japplikax. Ma hemmx bżonn ta’ liċenzji tal-importazzjoni.
   Artikolu 5
   1.   Sabiex tibbenifika mill-kwoti tariffarji stipulati fl-Anness, prova valida ta’ oriġini maħruġa mill-awtoritajiet kompetenti tal-pajjiż terz ikkonċernat flimkien ma' dikjarazzjoni doganali għal rilaxx għal moviment ħieles tal-oġġetti kkonċernati, jridu jiġu ppreżentanti lill-awtoritajiet doganali tal-Komunità. L-oriġini tal-prodotti bla ħsara għal-kwoti tat-tariffi minbarra dawk li jirriżultaw minn ftehim għal tariffi preferenzjali, għandhom ikunu stabbiliti skont id-dispożizzjonijiet li jkunu fis-seħħ fil-Komunità.
   2.   Il-prova tal-oriġini msemmija fil-paragrafu 1 għandha tkun kif ġej:
   
               (a)
            
            
               fil-każ ta’ kwota tariffarja li hija parti minn ftehim dwar tariffa preferenzjali, din għandha tkun il-prova tal-oriġini kif stipulata fil-ftehim;
            
         
               (b)
            
            
               fil-każ ta’ kwoti tariffarji oħrajn, għandha tkun prova stabbilita skont l-Artikolu 47 tar-Regolament (KEE) Nru 2454/93 u, flimkien mal-elementi pprovduti f'dak l-Artikolu, id-dejta li ġejja:
               
                           —
                        
                        
                           il-kodiċi NM (ta’ lanqas l-ewwel erba’ ċifri),
                        
                     
                           —
                        
                        
                           in-numru jew in-numri tas-serje tal-kwota tariffarja kkonċernata,
                        
                     
                           —
                        
                        
                           il-piż nett totali għal kull kategorija ta’ koeffiċjenti kif stipulat fl-Artikolu 3(2) ta' dan ir-Regolament.
                        
                     
         
               (c)
            
            
               fil-każ ta’ pajjiż li l-kwota tiegħu taqa’ taħt il-punti (a) u (b) u huma magħqudin, għandha tkun il-prova msemmija fil-punt (a).
            
         Fejn il-prova tal-oriġini msemmija fil-punt (b) hija ppreżentata bħala dokument ta’ appoġġ għal dikjarazzjoni waħda biss għal rilaxx għal moviment ħieles, jista’ jkun fiha diversi numri tas-serje. Fil-każijiet l-oħra kollha, għandu jkun fiha biss numru tas-serje wieħed.
   3.   Biex wieħed jibbenefika mill-kwoti ta' tariffi stabbiliti fl-Anness għal grupp ta' pajjiżi numru 4 għal prodotti li jaqgħu taħt kodiċi NM ex 204, ex 0210 99 21 u ex 0210 99 29 il-prova ta' oriġini għandu jkollha, fil-kaxxa dwar deskrizzjoni ta' prodotti, waħda minn dawn li ġejjin:
   
               (a)
            
            
               “prodott/i tan-nagħaġ mill-ispeċi li mhumiex nagħaġ domestiċi”.
            
         
               (b)
            
            
               “prodott/i mill-ispeċi li mhumiex nagħaġ domestiċi”.
            
         Dawk l-indikazzjonijiet għandhom jikkorrispondu mal-indikazzjonijiet fiċ-ċertifikat veterinarju li jkun ma' dawk il-prodotti.
   Artikolu 6
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   Għandu jibda jgħodd mill-1 ta' Jannar 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 27 ta' Diċembru 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 341, 22.12.2001, p. 3. Ir-Regolament kif emendat l-aħħar bir-Regolament (KE) Nru 1913/2005 (ĠU L 307, 25.11.2005, p. 2)
   
      (2)  ĠU L 46, 20.2.2003, p. 1. Ir-Regolament kif emendat bir-Regolament tal-Kummissjoni (KE) Nru 305/2005 (ĠU L 52, 25.2.2005, p. 6).
   
      (3)  ĠU L 317, 15.12.2000, p. 3.
   
      (4)  ĠU L 143, 27.6.1995, p. 7. Ir-Regolament kif l-aħħar emendat bir-Regolament (KE) Nru 272/2001 (ĠU L 41, 10.2.2001, p. 3).
   
      (5)  ĠU L 253, 11.10.1993, p. 1. Ir-Regolament kif l-aħħar emendat bir-Regolament (KE) Nru 883/2005 (ĠU L 148, 11.6.2005, p. 5).
   
      (6)  ĠU L 18, 23.1.2003, p. 11.
   
      (7)  ĠU L 24, 30.1.1998, p. 9. Id-Direttiva kif l-aħħar emendata mir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1). Verżjoni kkoreġuta fil-ĠU L 191, 28.5.2004, p. 1.
   
      ANNESS
      LAĦAM TAN-NAGĦAĠ U LAĦAM TAL-MOGĦOŻ
      (f’tunnellati (t) ta’ ekwivalenza għal piż ta’ karkassi)
      KWOTI TARIFFARJI KOMUNITARJI GĦALL-2007
      
                  Nru tal-Grupp tal-Pajjiż
               
               
                  Kodiċi NM
               
               
                  Dazju “Ad valorem” %
               
               
                  Dazju speċifiku EUR/100 Kg
               
               
                  Numru tas-serje skont “min jiġi l-ewwel jinqeda l-ewwel”
               
               
                  Oriġini
               
               
                  Volum fis-Sena f’tunnellati ta’ ekwivalenza għal piż ta’ karkassi
               
            
                  Annimali ħajjin
                  (Koeffiċjent = 0,47 )
               
               
                  Ħaruf mingħajr għadam (1)
                  
                  (Koeffiċjent = 1,67 )
               
               
                  Laħam tal-muntun/tan-nagħaġ bla għadma (2)
                  
                  (Koeffiċjent = 1,81 )
               
               
                  Karkassa u laħam bil-għadma
                  (Koeffiċjent = 1,00 )
               
            
                  1
               
               
                  0204 
               
               
                  Żero
               
               
                  Żero
               
               
                  —
               
               
                  09,2101
               
               
                  09,2102
               
               
                  09,2011
               
               
                  L-Arġentina
               
               
                  23 000 
               
            
                  —
               
               
                  09,2105
               
               
                  09,2106
               
               
                  09,2012
               
               
                  L-Awstralja
               
               
                  18 786 
               
            
                  —
               
               
                  09,2109
               
               
                  09,2110
               
               
                  09,2013
               
               
                  New Zealand
               
               
                  227 854 
               
            
                  —
               
               
                  09,2111
               
               
                  09,2112
               
               
                  09,2014
               
               
                  L-Urugwaj
               
               
                  5 800 
               
            
                  —
               
               
                  09,2115
               
               
                  09,2116
               
               
                  09,1922
               
               
                  Iċ-Ċili
               
               
                  5 800 
               
            
                  —
               
               
                  09,2119
               
               
                  09,2120
               
               
                  09,0790
               
               
                  L-Iżlanda
               
               
                  1 350 
               
            
                  —
               
               
                  09,2121
               
               
                  09,2122
               
               
                  09,0781
               
               
                  In-Norveġja
               
               
                  300
               
            
                  —
               
               
                  09,2125
               
               
                  09,2126
               
               
                  09,0693
               
               
                  Greenland
               
               
                  100
               
            
                  —
               
               
                  09,2129
               
               
                  09,2130
               
               
                  09,0690
               
               
                  Il-Gżejjer Faroe
               
               
                  20
               
            
                  —
               
               
                  09,2131
               
               
                  09,2132
               
               
                  09,0227
               
               
                  It-Turkija
               
               
                  200
               
            
                  —
               
               
                  09,2171
               
               
                  09,2175
               
               
                  09,2015
               
               
                  Oħrajn (3)
                  
               
               
                  200
               
            
                  2
               
               
                  0104 10 30 , 0104 10 80  u 0104 20 90 . Għall-ispeċi “nagħaġ mhux domestiku” biss: ex 0204 , ex 0210 99 21  u ex 0210 99 29 
               
               
                  Żero
               
               
                  Żero
               
               
                  09,2141
               
               
                  09,2145
               
               
                  09,2149
               
               
                  09,1622
               
               
                  L-Istati AKP
               
               
                  100
               
            
                  Għall-ispeċi “nagħaġ domestiku” biss: ex 0204, ex 02109921 u ex 0210 99 29 
               
               
                  Żero
               
               
                  65 % tnaqqis ta' dazji speċifiċi
               
               
                  —
               
               
                  09,2161
               
               
                  09,2165
               
               
                  09,1626
               
               
                  L-Istati AKP
               
               
                  500
               
            
                  3
               
               
                  0104 10 30 0104 10 80 0104 20 90 
               
               
                  10 %
               
               
                  Żero
               
               
                  09,2181
               
               
                  —
               
               
                  —
               
               
                  09,2019
               
               
                  
                     Erga omnes
                      (4)
                  
               
               
                  92
               
            
         (1)  U laħam tal-gidi.
      
         (2)  U l-laħam tal-mogħoż għajr tal-gidi.
      
         (3)  “Oħrajn” tirreferi għall-oriġini kollha, inklużi l-Istati AKP u minbarra l-pajjiżi l-oħra msemmija f'din it-tabella.
      
         (4)  “Erga omnes” tirreferi għall-oriġini kollha inkluż il-pajjiżi msemmija f’din it-tabella.